ร้านพวงพยอมเป็น 1 ในร้านที่มาเกาะล้านห้ามพลาด ไม่ว่าด้วยเหตุผลใดก็ตาม 
อุตส่าห์มาเร็วแล้วนะ แต่ก็ไม่วายไม่ได้โต๊ะที่หันหน้าเข้าทะเล แต่ไม่เป็นไร เรามาทานอาหาร บรรยากาศไม่ต้องไปดื่มด่ำอะไรมากก็ได้ 

เมนูที่สั่งวันนี้ : 
ปูนิ่มผัดผงกระหรี่ (150-) อร่อยแหละ กินกระหรี่ฉุยมาก หอม 

หอยเชลล์อบเนยทอดกระเทียม (ๅ50-) อันนี้เป็นเมนูที่ต้องสั่งเลยนะ หอมเนยมากมาก ฝานึงมีประมาณ 
2-4 ตัว จานเดียวไม่พอจริงๆ จานนี้นี่เดอะเบสท์ !!! 

แกงส้มไข่ปลาเรียวเซียว (300-) เค้าจะให้เลือกว่าจะใส่อะไร มีมะพร้าวอ่อน หน่อไม้(มั้ง) กับผักรวม 
เราเลือกมะพร้าวอ่อน ใส่มาเยอะมาก แกงส้มไม่ข้นมากแต่ทานมากมากก็เผ็ดอยู่ ไข่ปลาก็เยอะ อร่อยเว่อร์ 

หอยแมงภู่ลวก (150-) ให้มาเยอะเหมือนกัน น้ำจิ้มซีฟู้ดเผ็ด 

กุ้งชุบแป้งทอด (150-) เฉยๆ ไม่พิเศษ ทานไม่หมดด้วย เพราะมาช้าสุด มันอิ่มๆแล้ว 

รายการอาหารมาเร็วมาก เหมือนคนสั่งเยอะ พวกเมนูที่ยอดนิยม เค้าเลยทำทีละเยอะๆ ละมั้ง 
ส่วนกุ้งชุบแป้งทอดเนี่ย มาตอนทุกอย่างหมดแล้ว มันเลยกินไม่ค่อยลง ตอนเดินไปตามอาหาร ก็บอกว่ากุ้งชุบแป้งทอดยังไม่ได้ ป้าก็บอกว่าทำเสร็จแล้วคะ แต่ไม่มีคนเสิร์ฟ (ด้วยเสียงดุๆหน่อย แง้) 

ราคาทั้งหมด 950 บาท ไป 2 คน ถือว่าพอรับได้ เพราะจานนึงก็ 150 ซะส่วนมาก 

ขอย้ำอีกครั้ง หอยเชลล์อบเนยทอดกระเทียมต้องสั่ง ใครไปแล้ว ฝากห่อกลับมาด้วย อยากกินอีกกกกก